Title: Videolekcija: Što je dizajn učenja i kako ga primjenjujemo u ovom e-tečaju?
Course: Dizajn učenja > Section: Koncept dizajna učenja

Polaznici će pregledati videozapis (Dropbox VL-3DU-1), koji daje osnovni pregled koncepta dizajna učenja, pojašnjavajući ključne aspekte i primjer dizajna učenja ovog e-tečaja. Video traje 7 – 8 minuta i omogućava polaznicima osnovno razumijevanje neophodno za daljnji rad.

Moodle: Stranica koja uključuje URL (Potrebno je da Carnet odredi hoće li se videozapisi spremati u neki repozitorij ili podizati u Moodle. Ako se uzme Stranica, onda na njoj može biti kratki opis i URL na videozapis.)

Instruktor preporučuje da se videozapisi pogledaju 2 – 3 puta prije prijelaza na sljedeću aktivnosti te da se tijekom gledanja zapišu pitanja i komentari koji će se kasnije podijeliti u diskusijskoj grupi.

Pogledajte videolekciju koja daje osnovni pregled koncepta dizajna učenja, pojašnjavajući ključne aspekte i primjer dizajna učenja ovog e-tečaja.

Transkript

Zašto neki kolegiji motiviraju studente, a drugi ih samo frustriraju? Ključ je u promišljenom dizajnu učenja i izvedbi koja studente stavlja u središte procesa učenja i poučavanja. Dizajn učenja je proces planiranja, strukturiranja i organizacije aktivnosti učenja i poučavanja te potrebnih resursa radi podizanja kvalitete iskustva učenja i postizanja planiranih ishoda učenja. Dakle, riječ je o zanimljivom postupku koji vodi dobro edu cirani i iskusni nastavnik. Takvi nastavnici svi možemo i trebamo postati, a zadaća je ovog tečaja da nam u tome pomogne. U ovom e - tečaju naučit ćete kako osmisliti nastavu koja ima smisla – i za vas i za vaše studente. Osnovni koncepti koje trebamo usvoji ti su: planiranje temeljeno na ishodima učenja i konstruktivno poravnanje. Ishodi učenja navode što student treba znati, razumjeti ili moći napraviti kao rezultat aktivnosti učenja. Dizajn učenja kreira se kako bi bio vodič studentima u učenju i nastavniku poučavanju. Konstruktivno poravnanje povezuje ishode učenja, aktivnosti učenja i poučavanja i vrednovanje. Planiranje je iterativan proces koji uključuje evaluaciju i analitiku učenja kako bi se osigurala kvaliteta dizajna učenja. Međutim, uvijek treba im ati na umu da je u središtu procesa student te da su sve aktivnosti usmjerene prema tome da studenti ostvare sve planirane ishode učenja, ali i da imaju dobro i motivirajuće iskustvo učenja. Učenje i poučavanje te izradu dizajna učenja temeljimo na znanstv eno potvrđenim teorijama i primjerima dobre prakse. Studenti konstruiraju znanje, a nastavnik ih vodi u procesu učenja. Tehnologija nam pomaže da budemo učinkovitiji i motiviramo studente. Ali tehnologija u obrazovanju ne zamjenjuje nastavnika niti ignorir a zdravi pedagoško - metodički temelj. Tehnologija mora biti u službi postizanja planiranih ishoda učenja. Dizajn učenja nije samo forma. To je koncept, model, a često i alat za osiguravanje kvalitete nastave. Analizirajmo primjer ovog tečaja „Dizajn učenja“ , koji je razrađen na sljedeći način. Na početku smo ga opisali tako što smo naveli naziv tečaja, njegove ciljeve, opterećenje polaznika i način izvođenja. Ovaj tečaj nosi 3 ECTS boda, što znači da je ukupno opterećenje polaznika 3 × 25 sati, a to je ukupn o 75 sati rada. Za studente uzimamo da 1 ECTS predstavlja radno opterećenje od 30 sati. Zatim osmislimo jasne i mjerljive ishode učenja na kojima počiva dizajn učenja. Vaš tečaj ima sedam ishoda učenja i preporučujemo vam da se s njima dobro upoznate. Nako n definiranja ishoda učenja, slijedi planiranje aktivnosti učenja i poučavanja. Nastavnici su se navikli da se pritom razrađuju nastavne aktivnosti u kojima je nastavnik prisutan, kao što su predavanja, vježbe i seminari. Međutim, u dizajn učenja treba ukl jučiti i aktivnosti samostalnog ili grupnog učenja studenata, na primjer samostalno istraživanje literature i timski rad na projektnim zadatcima. Ne smijemo zaboraviti u dizajn učenja uključiti aktivnosti formativnog i sumativnog vrednovanja. Koje su razli ke između ovih vrsta vrednovanja te koje se aktivnosti mogu provoditi, naučit ćemo tijekom ovog tečaja. VL-31DU-1 - Što je dizajn učenja i kako ga primjenjujemo u ovom tečaju.docx Analitika učenja sadržava prikupljanje, analizu, interpretaciju i izvještavanje s podatcima o studentima i njihovu učenju, što daje teoretski relevantne i primjenjive uvide radi unapređenja učenja i poučavanja. Analitika dizajna učenja već u fazi dizajniranja omogućava provjeru kvalitete i konzistentnosti dizajna pa tako doznajemo odgovore na sljedeća pitanja. Jesu li svi ishodi obuhvaćeni? Imamo li opter ećenje kakvo je predviđeno za kolegij? Dominira li jedna vrsta aktivnosti? Odražavaju li izabrani tipovi učenja i poučavanja inovativne pedagoške pristupe? Na temelju toga možemo poboljšati dizajn prije nego što ga primijenimo. Cjelovita evaluacija dizajna učenja upotpunjuje se kada analiziramo kolegij tijekom i nakon izvođenja. Međutim, dizajn učenja omogućava nam da unaprijed osmislimo kolegij i po potrebi ga redizajniramo. Omogućava kreativnost i provjeru naših ideja prije ulaska u učionicu ili virtualni prostor za učenje. Stoga je dobro kolegije osmišljavati suradnički, koristiti se alatima koji nam to omogućavaju, ali i dobro proučiti inovativne pedagogije te nove mogućnosti koje pruža obrazovna tehnologija, uključujući i umjetnu inteligenciju. Ovaj je tečaj namijenjen svima nama koji želimo više od pukog predavanja – stvarni utjecaj na kvalitetu poučavanja i uspješnost učenja. Pridružite se i razmislite.