Title: Videolekcija: Osmišljavanje aktivnosti učenja i poučavanja u BDP alatu
Course: Dizajn učenja > Section: Dizajn nastave, aktivnosti učenja, poučavanja i vrednovanja usmjerene na studenta

Pogledajte kratki videovodič u kojem se daje pregled dizajniranja mikrojedinica u BDP alatu, odnosno cjelina učenja (unit) i aktivnosti učenja i poučavanja (teaching & learning activities TLAs). Videozapis također naglašava ključne korake i izazove u postavljanju aktivnosti unutar tema.

/ *ubaciti link na videolekciju kad bude na Meduzi */ (embedano)

Tijekom gledanja materijala zapišite najvažnija obilježja i pitanja kako biste u sljedećoj aktivnosti mogli dizajnirati vrednovanje i uvježbati postavljanje vrednovanja u skladu s prikladnim inovativnim pedagoškim pristupima.

Pogledajte kratki videovodič u kojem se daje pregled dizajniranja mikrojedinica u BDP alatu, odnosno cjelina učenja (unit) i aktivnosti učenja i poučavanja (teaching & learning activities TLAs). Videozapis također naglašava ključne korake i izazove u postavljanju aktivnosti unutar tema.

Transkript

U ovom videu prikazujemo kako u Balanced Design Planning ili BDP alatu možemo oblikovati aktivnosti učenja i poučavanja. Na sličan se način mogu planirati aktivnosti u alatima za proračunske tablice ili drugim pogodnim alatima. [Oblikovanje aktivnosti učenja i poučavanja u BDP alatu] Dobar dan, sada nastavljamo s dizajnom našega kolegija. Sjećate se da smo u prethodnoj videolekciji osmislili teme koje smo vezali uz ishode učenja, što zapravo znači da smo napravili prvi korak u konstruktivnom poravnanju. Sada ćemo unutar teme koje smo već ranije dizajnirali nastaviti i to tako da naše, dakle, u našim temama su dvije cjeline, a da unutar svake cjeline napišemo neke i dizajniramo neke aktivnosti učenja i poučavanja. Dakle, vidite da smo u ovoj prvoj cjelini, Evaluacija dizajna učenja u realnom okruženju, već odlučili da ćemo izučavati primjere evaluacije dizajna učenja i tu ćemo primjenjivati analizu studija slučaja. Što nas odmah upućuje kako će izgledati naša prva aktivnost. Znači, imat ćemo jednu studiju slučaja, studija slučaja vezana uz evaluaciju dizajna učenja u nekom realnom okruženju. Evo, ovdje imamo određeni opis. Znači, polaznici će dobiti materijal i nakon toga će se podijeliti u timove i svaki tim će temeljen toga materijala izabrati jedan rad, jedan članak na kojem će raditi, jednu studiju slučaja. E sad, za ovu aktivnost trebamo zapravo odrediti njezin opis, odnosno dizajnirati je. Prije svega, imamo ovdje vrstu učenja ili tip učenja. Vi se sjećate da smo već govorili o tome da koristimo šest različitih tipova ili vrsta učenja: usvajanje, rasprava, istraživanje, praksa, produkcija, vrednovanje. Ovdje bismo mogli staviti da je to istraživanje. Ako nismo sigurni, pročitamo opis koji nam alat nudi da vidimo je li to istraživanje i neke primjere. Ovdje vidimo da bismo ovdje analizirali nešto, koristili materijale, uspoređivali tekstove, pa mogli bismo tu ostaviti istraživanje. Ono što nam je također sada važno da se osiguramo da je konstruktivno poravnato s ishodima učenja pa ćemo ovdje izabrati jedan ishod učenja na koji ovo možemo vezati i kao što vidite ovdje su samo ishodi učenja koje smo već odabrali za ovu temu, znači nisu svi ishodi učenja. Tako da ću ja ovdje uzeti da je ovo Evaluirati digitalnu tehnologiju koja je ovdje prikladna i koliko nam sad tu treba vremena, opterećenje, pa recimo da nam treba 1 sat i 30 minuta da bismo ovo napravili. Ovu aktivnost ćemo izvoditi online, bit će asinkrona. Ha da, asinkrona jer ovdje pretpostavljamo da se zapravo članovi tima ne moraju cijelo vrijeme družiti sinkrono, nego da mogu i različito raditi, ali možete naravno planirati da bude sinkrona. Nastavnik tu ne treba biti prisutan, surađujemo, radi se u grupama, veličina grupa je tri. Povratne informacije, da, imamo povratne informacije i ovdje naravno od kolega. Je li obavezna aktivnost? Napisat ćemo da je obavezna aktivnost i uvijek za završetak ove aktivnosti je proučiti materijale. Vrednovanje ovdje nemamo i tako ćemo spremiti ovu prvu, kao što vidite, ovu prvu aktivnost učenja i poučavanja. Sada na sličan način možemo krenuti dalje i napisati sljedeću aktivnost. Recimo da ćemo ovdje Samostalno istraživanje imati. Možemo imati Samostalno istraživanje dodatnih izvora, dodatnih materijala, a možemo raditi i konstrukciju, odnosno dizajn, dizajn evaluacije za neki kolegij, drugi kolegij. Opet ćemo ovdje pisati sadržaj, odabrat ćemo koja je tu aktivnost. Pa ovdje bi sad mogla biti aktivnost da tu nešto vježbamo jer smo već vidjeli kako to funkcionira. Pretpostavljam da će biti isti ishod učenja. Vrijeme koje nam je tu potrebno, recimo da je tu dva sata. Bit će online, sinkrono, nastavnik nije prisutan, već smo ranije rekli da radimo u grupama po troje i ovdje ćemo uzeti da imamo povratnu informaciju vršnjaka. Možda možemo i pitati nekog izvan ovoga kruga, recimo kolege. Aktivnost je obavezna i treba, primjerice, predati nacrt istraživanja. Ako ovdje napišemo da predajemo nacrt istraživanja, možda treba i vrednovati. Kakvo je ovo vrednovanje? Uzet ćemo da je formativno i da će to napraviti nastavnik i da studenti dobiju jedan bod za ovo vrednovanje, tek toliko da se naznači da su oni u tome sudjelovali, a kasnije će biti bolje. Evo, naravno uz vježbu svi postanemo bolji pa vas ja pozivam da nakon ovog videa samostalno pokušate napraviti i ispuniti ove aktivnosti učenja i poučavanja za svoj kolegij. Hvala na praćenju.

Tijekom gledanja materijala zapišite najvažnija obilježja i pitanja kako biste u sljedećoj aktivnosti mogli dizajnirati vrednovanje i uvježbati postavljanje vrednovanja u skladu s prikladnim inovativnim pedagoškim pristupima.